****

Република Србија

ОПШТИНА ВЛАСОТИНЦЕ СКУПШТИНА ОПШТИНЕ

01 бр.06-88-4/2024

27.09.2024.године

В Л А С О Т И Н Ц Е

На основу члана 46. Закона о планирању и изградњи (''Сл. гласник РС'', бр.72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука, 132/2014, 145/2014, 83/18, 31/19, 37/19 - др.закон, 9/20, 52/21 и 62/23), Просторног плана општине Власотинце, (''Сл.гласник града Лесковца'', број 31/11), чл.32.ст.1.тачка 5.Закона о локалној самоуправи („Сл.гласник града Лесковца“, бр.129/07, 83/14-др.закон, 101/16-др.закон, 47/18 и 111/21-др.закон), чл.40.ст.1.тачка 5.Статута општине Власотинце (''Сл. гласник града Лесковца'', бр.6/19), на основу закључка Општинског већа општине Власотинца, 01 бр.06-85-5/2024 од 19.09.2024.године и по прибављеном мишљењу Комисије за планове 01 бр.06-86/24 од 18.09.2024.године, Скупштина општине Власотинце на седници од **27.09.2024.**године, доноси

**ОДЛУКУ**

**О ИЗРАДИ ПЛАНА ДЕТАЉНЕ РЕГУЛАЦИЈЕ ЗА ИЗГРАДЊУ РАДНЕ ЗОНЕ БАТУЛОВЦЕ 1, у Батуловцу**

**Члан 1.**

Приступа се изради Плана детаљне регулације за изградњу Радне зоне Батуловце 1, у Батуловцу, у даљем тексту План:

**Члан 2.**

ПДР за изградњу Радне зоне Батуловце 1 у Батуловцу обухвата простор површине око 20,146 xа. Катастарске парцеле у КО Батуловцу које су у обухвату Плана су: 767/1, 768, 769/1, 769/2, 777, 769/3, 770/1, 771/1, 778/1, 780, 781, 782/1, 782/2, 783, 784/1, 784/2, 785/5, 785/4, 785/3, 785/2, 785/1, 786,787, 788, 789, 790, 791, 793, 811, 810, 808, 807, 1770, 792/2, 992/1, 900, 901/1, 901/2, 901/3, 899, 902, 903/2, 904, 905, 906, 907, 908/2, 908/1, 909, 910, 911, 912, 913, 914/1, 914/2, 915/1, 915/2, 916/1, 917, 918,919, 920/1, 920/2, 921, 922, 923, 924 све КО Батуловце.

Коначне границе планског подручја и коначну површину обухвата планског подручја дефинисати приликом припреме нацрта плана.

**Члан 3.**

Плански основ за ПДР за изградњу Радна зона Батуловце 1, услови и смернице дефинисани су Просторним планом општине Власотинце,(''Сл.гласник града Лесковца'', број 31/11).

**Члан 4.**

Визија и циљеви планирања, коришћења, уређења и заштите планског подручја су прописивање елемената развоја планског подручја, дефинисање правила уређења и грађења за изградњу објеката и успостављање потребног нивоа инфраструктурне опремљености.

Основни циљеви за уређење и изградњу предметног подручја су следећи:

- рационалније коришћење земљишта,

- дефинисање детаљне намене земљишта са планирањем нове изградње,

- квалитетна опремљеност потребном инфраструктуром,

- озелењавање простора,

-усклађивање организације, опремање и уређење простора и његова заштита уз примену услова и критеријума за заштиту животне средине.

**Члан 5**.

Концептуални оквир планирања одређен је Просторним планом општине Власотинце и подразумева детаљну анализу простора, постојећих садржаја на парцелама, решавање проблема насталих у простору, као и дефинисање нових садржаја на парцелама, а све кроз утврђивање правила уређења и грађења на парцелама унутар планског подручја.

У складу са развојним потребама и расположивим ресурсима простора потребно је наћи најбоље решење којим ће се дефинисати прецизни услови урбанистичке регулације и смернице за изградњу, а у циљу стварања квалитетног простора у функционалном и амбијенталном смислу у оквиру обухвата. Просторна организација се заснива на успостављању обликовног и функционалног реда у оквиру предметног простора у складу са његовим просторним могућностима, а све у циљу обезбеђења несметаног функционисања.

**Члан 6.**

Инвеститор израде ПДР Радна зона Батуловце 1 је Општина Власотинце.

Носилац израде ПДР-а за изградњу Радне зоне Батуловце 1 је Општинска управа Власотинце а стручне послови на изради Плана поверавају се привредном друштву, односно другом правном лицу које испуњава прописане услове за израду планских докуменатаа у складу са Законом којим се уређују јавне набавке.

**Члан 7.**

Рок израде Нацрта Плана је 12 месеци од дана ступања на снагу ове Одлуке.

Од дана ступања на снагу ове Одлуке и у том року забрањена је градња нових и реконструкција постојећих објеката, изградња објеката или извођење радова којима се мења стање у простору, осим за инфраструктурне коридоре (примарна и секундарна саобраћајна и инфраструктурна мрежа) који повезују целине разрађују се и спроводе ПДР-ом.

Динамика израде појединих фаза се уређује уговором између Општине Власотинце и обрађивача Плана.

**Члан 8.**

На основу добијеног Мишљења од стране надлежног одељења и члана 18. Закона о стратешкој процени утицаја на животну средину утврђено је да за План детаљне регулације за изградњу Радне зоне Батуловце 1 обавезна израда стратешке процене утицаја на животну средину.

**Члан 9.**

На основу добијеног Мишљења од стране Завода за заштиту споменика културе Ниш утврђено је да за План детаљне регулације за изградњу Радне зоне Батуловце 1 није потребна израда Студије заштите непокретног културног добра.

**Члан 10.**

Рани јавни увид обавиће се након доношења ове одлуке, излагањем материјала у згради Општине Власотинце на 3 спрату у канцеларији Одељења за урбанизам, привреду, заштиту животне средине и имовинско правне послове општине Власотинце као и путем интернет странице Општине Власотинце, а ради упознавања јавности (правних и физичких лица) са општим циљевима и сврхом Израде ПДР-а, о могућим решењима за развој просторне целине и ефектима планирања.

Рани јавни увид оглашава се седам дана пре отпочињења увида у средствима јавног информисања и у електронском облику на интернет страници локалне самоуправе и траје 15 дана од дана објављивања.

**Члан 11.**

Нацрт ПДР-а се излаже на јавни увид у трајању од 30 дана у просторијама Општинске управе Власотинце путем оглашавања у дневном и локалном листу.

Пре излагања на јавни увид нацрт ПДР-а подлеже стручној контроли коју врши Комисија за планове општине Власотинце.

О јавном увиду стара се Општинска управа општине Власотинце.

**Члан 12.**

План детаљне регулације урадиће се у потребном броју примерака у аналогном и дигиталном облику и по овери доставиће се у прописаном формату Централном регистру планских докумената у року од 10 дана од дана објављивања у Службеном гласнику града Лесковца.

Плански документ биће евидентиран у Централном регистру планских докумената који води Агенција за просторно планирање и урбанизам Републике Србије.

**Члан 13.**

Ова одлука ступа на снагу осмог дана од дана објављивања у Службеном гласнику града Лесковца.

**СКУПШТИНА ОПШТИНЕ ВЛАСОТИНЦЕ, дана 27.09.2024.године, 01 број 06-88-4/2024**


**ПРЕДСЕДНИК СКУПШТИНЕ**

**Зоран Стаменковић, с.р.**

**Тачност преписа оверава**

**СЕКРЕТАР СКУПШТИНЕ**

**Ивана Станојевић**

****